સમગ્ર ઘટનાની મળતી વિગત મુજબ પાટડીના ધામા ગામે રહેતા કંકુબહેન ખોડાભાઇ ઠાકોર પાંચેક માસથી ગામમાં ફરસાણના વેપારી લલીતભાઇ ઠક્કરના ઘરે કચરા પોતા સહિત ઘરકામ કરવા માટે જતા હતા. આ દરમિયાન વેપારી પુત્ર ઉમંગ ઠક્કરને કંકુબહેન સાથે આંખ મળી ગઇ હતી. બંને પ્રેમી પંખીડા વેપારીના ઘરમાં જ મોકળાસની પળો માણતા હતા. પ્રેમસબંધમાં અંધ બનેલી એક પુત્રીની માતા કંકુબહેન અને પ્રેમી ઉમંગ બંને ભાગી જવાની વાત કરતા હતા ત્યારે કંકુબહેનની ૧૭ વર્ષીય પુત્રી સોનલબહેન આ વાત સાંભળી ગઇ હતી. પુત્રીએ આ વાત તેના પિતાને કહેવાની ધમકી આપતા માતાએ સમગ્ર ભાંડો ફૂટે તે પહેલા પુત્રીને સમજાવીને ચૂપ રાખી હતી. આ દરમિયાન બંને પ્રેમી પંખીડાએ સોનલનો કાંટો કાઢવાનો પ્લાન બનાવ્યો હતો.